ai4bharat/Pralekha huggingface dataset:
ప్రధాన మంత్రి కార్యాలయం
రాజ్య సభ ఉపాధ్యక్షుడు శ్రీ హరివంశ్ నారయణ్ సింగ్ ఎన్నిక కావడం పైప్రధాన మంత్రి ప్రతిస్పందన
శ్రీ హరివంశ్ గారు ఈ సభ కు ఉపాధ్యక్షుని గా రెండోసారి ఎన్నికైనందుకు యావత్తు సభ తరఫున, దేశ ప్రజలందరి తరఫున ఆయన కు అభినందనలు తెలియజేస్తున్నాను అని ప్రధాన మంత్రి శ్రీ నరేంద్ర మోదీ అన్నారు..
సామాజిక సేవ, పత్రికా రచన లలో హరివంశ్ గారికి ఉన్న చిత్తశుద్ధి ని నేను హృదయపూర్వకంగా ఎంతగానో గౌరవిస్తున్నాను. ఆయన తో బాగా సన్నిహిత పరిచయం ఉన్న వారికి కూడా ఆయన అంటే నాకు ఉన్న గౌరవం, అభిమానం ఉంటాయని, అలాగే ఈ సభ లో ప్రతి సభ్యుని కి, ప్రతి సభ్యురాలి కి కూడా ఇదే భావనలు ఉంటాయని ప్రధాన మంత్రి అన్నారు. ఈ గౌరవాదరణల ను హరివంశ్ గారు స్వయంగా సంపాదించుకున్నారు. ఆయన పని చేసే విధానం బట్టి, సభా కార్యకలాపాల ను ఆయన నిర్వహించే తీరును బట్టి చూసినప్పుడు ఇది స్వభావికమే. సభ లో వీరు పోషించిన నిష్పక్షపాత భూమిక ప్రజాస్వామ్యాన్ని బలపరుస్తోందని ఆయన అన్నారు.
చైర్మన్ ను ఉద్దేశించి ప్రధాన మంత్రి ప్రసంగిస్తూ రాజ్య సభ సభ్యులు ఇక సభ కార్యకలాపాలను సాఫీగా నిర్వహించడం లో డిప్యూటీ చైర్మన్ కు సహాయాన్ని అందిస్తారని చెప్పారు. హరివంశ్ గారు ప్రతిపక్షం తో సహా, ప్రతి ఒక్కరికీ సంబంధించిన వారని, ఆయన ఏ పార్టీకి ఎలాంటి వివక్షను ప్రదర్శించలేదని ప్రధాన మంత్రి అన్నారు. పార్లమెంటు సభ్యులను నియమావళికి అనుగుణంగా నడుచుకొనేటట్లు చూడటం అనేది చాలా సవాళ్ళతో కూడుకున్న పని అని, అయితే హరివంశ్ గారు ప్రతి ఒక్కరి విశ్వాసాన్ని సంపాదించుకొన్నారని ఆయన చెప్పారు.
హరివంశ్ గారు బిల్లులకు ఆమోద ముద్ర ను పొందడం కోసం గంటల తరబడి అదే పనిగా సభలో కూర్చున్నారని, ఆయన విజయానికి ఈ రెండేళ్ళ కాలం సాక్షిగా నిలిచిందని ప్రధాన మంత్రి అన్నారు. దేశ గతిని, భవిష్యత్తును మార్చివేసిన అనేక చరిత్రాత్మకమైన బిల్లులు ఈ సభ ఆమోదాన్ని పొందాయన్నారు. పదేళ్ళ కాలంలో అత్యధిక బిల్లులను ఆమోదించి, అది కూడా లోక్ సభ ఎన్నికలు అయిన ఒక సంవత్సర కాలం లోపలే ఈ పనిని చేసి రికార్డు ను సృష్టించినందుకు సభను ఆయన ప్రశంసించారు. సభ ఫలప్రదంగా పని చేయడంతో పాటు, సభ లో సానుకూల వాతావరణం కూడా పెరిగిందని ఆయన చెప్పారు. ప్రతి ఒక్కరూ వారి అభిప్రాయాలను స్వేచ్ఛగా వ్యక్తం చేయగలిగారన్నారు.
హరివంశ్ గారు నిరాడంబరంగా ఉంటారని, ఆయన జీవితాన్ని ఎంతో నమ్రతతో ఆరంభించారని ప్రధాన మంత్రి అన్నారు. హరివంశ్ గారికి మొట్టమొదటిసారిగా ప్రభుత్వ ఉపకార వేతనం లభించినప్పుడు ఆయన స్కాలర్షిప్ సొమ్మును ఇంటికి తీసుకువెళ్ళేందుకు బదులుగా, పుస్తకాలను కొన్నారన్నారు. పుస్తకాలతో హరివంశ్ గారికి గొప్ప అనుబంధం ఉందని ఆయన అన్నారు. శ్రీ జయప్రకాశ్ నారాయణ్ వల్ల శ్రీ హరివంశ్ ఎంతగానో ప్రభావితులు అయ్యారని ప్రధాన మంత్రి అన్నారు. సామాజిక అంశాలపై సుమారు నాలుగు దశాబ్దాలపాటు కృషి చేసిన హరివంశ్ గారు 2014 లో పార్లమెంటులో అడుగుపెట్టారని ప్రధాన మంత్రి అన్నారు.
హరివంశ్ గారు వినమ్రతకు, వినయానికి పేరెన్నికగన్నారని ప్రధాన మంత్రి అన్నారు.
హరివంశ్ గారు రాజ్య సభ లో అనేక కమిటీల కు అధ్యక్షత వహించి, వాటి పనితీరును మెరుగు పరిచారని ప్రధాన మంత్రి అన్నారు. పార్లమెంటు సభ్యుడు అయిన తరువాత హరివంశ్ గారు ఎంపీ లంతా మరింతగా నైతికతకు కట్టుబడి ఉండేటట్లు తన వంతుగా గొప్ప ప్రయత్నం చేశారని ప్రధాన మంత్రి అన్నారు. పార్లమెంటు పనులు, తన బాధ్యతలు చూసుకొంటూనే, హరివంశ్ గారు మేధావిగా, ఆలోచనాపరునిగా, కూడా పేరు తెచ్చుకొన్నారని చెప్పారు.
ప్రధాన మంత్రి హరివంశ్ గారికి తన శుభాకాంక్షలను తెలియజేశారు. సభ 250 సార్లకు పైగా సమావేశం కావడమే భారత ప్రజాస్వామ్య పరిణతికి ఒక రుజువు అని ప్రధాన మంత్రి అన్నారు.
ప్రధాన మంత్రి కార్యాలయం
కాకరాపార్ పరమాణు శక్తి ప్లాంటు-3 లో క్రిటికలిటీ ని సాధించినందుకు గాను భారతీయ పరమాణు శాస్త్రవేత్తల కు అభినందించిన ప్రధాన మంత్రి
కాకరాపార్ పరమాణు శక్తి ప్లాంటు-3 ను సాధారణ నిర్వహణ స్థితి కి  తీసుకు వచ్చినందుకు గాను భారతీయ పరమాణు శాస్త్రవేత్తల కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
ఒక ట్వీట్ లో, ‘‘కాకరాపార్ పరమాణు శక్తి ప్లాంటు-3 ను సాధారణ నిర్వహణ స్థితి కి తెచ్చిన మన పరమాణు వైజ్ఞానికుల కు ఇవే అభినందన లు. దేశీయం గా రూపరచన చేసిన 700 ఎండబ్ల్యుఇ సామర్థ్యం కలిగినటువంటి కెఎపిపి-3 రియేక్టర్ ‘మేక్ ఇన్ ఇండియా’ యొక్క ఒక ప్రసిద్ధికెక్కిన ఉదాహరణ గా నిలచింది. ఇది రాబోయే కాలం లో ఈ కోవ కు చెందిన అనేక కార్య సాధనల కు ఒక అనుసరణీయమైనటువంటి మార్గాన్ని వేసింది కూడా ను’’ అని ప్రధాన మంత్రి పేర్కొన్నారు.
(
ప్రధాన మంత్రి కార్యాలయం
ప్రధానమంత్రి తో సమావేశమైన జమ్ము మరియు కశ్మీర్ లెఫ్టెనంట్ గవర్నరు
ప్రధాన మంత్రి శ్రీ నరేంద్ర మోదీ ని జమ్ము మరియు కశ్మీర్ లెఫ్టెనంట్ గవర్నర్ శ్రీ మనోజ్ సిన్హా ఈ రోజు న కలుసుకొన్నారు.
ప్రధాన మంత్రి కార్యాలయం ఒక ట్వీట్ లో -
" ప్రధాన మంత్రి శ్రీ @narendramodi తో జమ్ము మరియు కశ్మీర్ లెఫ్టెనంట్ గవర్నర్ శ్రీ @manojsinha సమావేశమయ్యారు.." అని తెలిపింది.
(
మంత్రిమండలి
"వ్యవసాయ మౌలిక సదుపాయాల నిధి" కింద ఆర్ధిక ఋణ సౌకర్యం కోసం ఒక ప్రభుత్వ పథకాన్ని ఆమోదించిన - కేంద్ర మంత్రి మండలి
ప్రధానమంత్రి శ్రీ నరేంద్రమోదీ అధ్యక్షతన కేంద్ర మంత్రిమండలి ఈ రోజు కొత్త పాన్ ఇండియా కేంద్ర ప్రభుత్వ పధకం - వ్యవసాయ మౌలిక సదుపాయాల నిధికి అనుమతి ఇచ్చింది. ఈ పధకం, పంట అనంతర నిర్వహణ కోసం ఆచరణీయ ప్రాజెక్టులలో పెట్టుబడులు పెట్టడానికి మధ్యస్థ-దీర్ఘకాలిక ఆర్ధిక రుణ సదుపాయాన్ని అందిస్తుంది.
ఈ పధకం కింద, ప్రాథమిక వ్యవసాయ పరపతి సంఘాలు , మార్కెటింగ్ సహకార సంఘాలు, వ్యవసాయ ఉత్పత్తిదారుల సంస్థలు , స్వయం సహాయక బృందాలు , రైతులు, సంయుక్త లయబిలిటీ బృందాలు , బహుళ ప్రయోజన సహకార సంఘాలు, వ్యవసాయ వ్యవస్థాపకులు, అంకుర సంస్థలు, సమూహ మౌలిక సదుపాయాలు కల్పించేవారు, కేంద్ర / రాష్ట్ర ఏజెన్సీలు, స్థానిక సంస్థలు ఆర్ధిక సహాయం చేసిన ప్రభుత్వ, ప్రయివేటు భాగస్వామ్య ప్రాజెక్టులకు ఒక లక్ష కోట్ల రూపాయల మేర బ్యాంకులు, ఆర్ధిక సంస్థలు ఋణాలు అందజేస్తాయి.
ప్రస్తుత ఆర్ధిక సంవత్సరంలో 10,000 కోట్ల రూపాయల మేర, ఆ తర్వాత మూడు ఆర్ధిక సంవత్సరాలలో ఏడాదికి 30,000 కోట్ల రూపాయల చొప్పున మంజూరు చేసి, నాలుగు సంవత్సరాల పాటు ఋణాలు పంపిణీ చేయబడతాయి.
ఈ ఫైనాన్సింగ్ సదుపాయం కింద ఉన్న అన్ని రుణాలకు సంవత్సరానికి 3 శాతం మేర రెండు కోట్ల రూపాయల పరిమితి వరకు వడ్డీ రాయితీ ఉంటుంది. ఈ రాయితీ గరిష్టంగా ఏడు సంవత్సరాల వరకు అందుబాటులో ఉంటుంది. దీనితో పాటు, సూక్ష్మ, చిన్న సంస్థలకు ఋణ హామీ నిధి ట్రస్టు  పధకం కింద రెండు కోట్ల రూపాయల ఋణం వరకు ఈ ఆర్ధిక ఋణ సౌకర్యం నుండి అర్హత కలిగిన రుణగ్రహీతలకు ఋణ హామీ అందుబాటులో ఉంది. ఈ పధకం కవరేజ్ కోసం రుసుమును ప్రభుత్వం చెల్లిస్తుంది. ఎఫ్.పి.ఓ.ల విషయానికి వస్తే, వ్యవసాయ, సహకార, రైతు సంక్షేమ శాఖ  యొక్క ఎఫ్.పి.ఓ. అభివృద్ధి పధకం కింద సృష్టించబడిన సౌకర్యం నుండి క్రెడిట్ హామీ పొందవచ్చు.
భారత ప్రభుత్వం  నుండి బడ్జెట్ మద్దతుగా మొత్తం అవుట్ ఫ్లో 10,736 కోట్ల రూపాయలు :
ఈ ఆర్ధిక ఋణ సౌకర్యం కింద తిరిగి చెల్లించటానికి తాత్కాలిక నిషేధం కనీసం 6 నెలలు మరియు గరిష్టంగా 2 సంవత్సరాల వరకు పెరిగే అవకాశం ఉంది.
వ్యవసాయ మరియు వ్యవసాయ ప్రాసెసింగ్-ఆధారిత కార్యకలాపాలకు సాధారణ రుణాలను అందించడం ద్వారా ఈ ప్రాజెక్టు గ్రామీణ ప్రాంతాల్లో అనేక ఉద్యోగ అవకాశాలను సృష్టిస్తుందని భావిస్తున్నారు.
ఆన్లైన్ మేనేజ్మెంట్ ఇన్ఫర్మేషన్ సిస్టమ్  ప్లాట్ఫాం ద్వారా ఈ అగ్రి ఇన్ ఫ్రా నిధి నిర్వహించబడుతుంది మరియు పర్యవేక్షించబడుతుంది. ఈ ఫండ్ కింద రుణం కోసం దరఖాస్తు చేసుకోవడానికి అర్హత ఉన్న అన్ని సంస్థలకు, ఇది వీలు కల్పిస్తుంది. బహుళ బ్యాంకులు అందించే వడ్డీ రేట్ల పారదర్శకత, వడ్డీ సబ్వెన్షన్ మరియు క్రెడిట్ గ్యారెంటీతో సహా పథకం వివరాలు, కనీస డాక్యుమెంటేషన్, వేగవంతమైన ఆమోదం ప్రక్రియ మరియు ఇతర పథకం ప్రయోజనాలతో అనుసంధానం వంటి ప్రయోజనాలను కూడా ఈ ఆన్ లైన్ ప్లాట్ ఫామ్ అందిస్తుంది.
వాస్తవ సమయ పర్యవేక్షణ మరియు సమర్థవంతమైన ప్రతిస్పందన ఉండేలా జాతీయ, రాష్ట్ర మరియు జిల్లా స్థాయి పర్యవేక్షణ కమిటీలను ఏర్పాటు చేస్తారు.
ఈ పథకం యొక్క వ్యవధి ఆర్ధిక సంవత్సరం 2020 నుండి ఆర్ధిక సంవత్సరం 2029 వరకు .
ఆరోగ్య, కుటుంబ సంక్షేమ మంత్రిత్వ శాఖ
ప్రభుత్వ ఆసుపత్రుల్లో సేవలు
"ప్రజారోగ్యం, ఆసుపత్రి" అంశం రాష్ట్ర జాబితాలోది కాబట్టి, ప్రభుత్వ ఆసుపత్రులు సహా ప్రజారోగ్య కేంద్రాల్లో ఆరోగ్య సంరక్షణ సేవలను అందించే ప్రాథమిక బాధ్యత రాష్ట్ర ప్రభుత్వాలతో ముడిపడి ఉంది.
దేశవ్యాప్తంగా ఆరోగ్య సమస్యలను, ముఖ్యంగా గ్రామీణ ప్రాంతాల్లో రూపుమాపేందుకు; ప్రజారోగ్య కేంద్రాలను వినియోగించుకునే అందరికీ అందుబాటు ధరల్లో నాణ్యమైన సేవలు అందించేందుకు, రాష్ట్ర, కేంద్ర పాలిత ప్రభుత్వాలు చేపట్టిన కార్యక్రమాలకు తోడుగా జాతీయ గ్రామీణ ఆరోగ్య కార్యక్రమాన్ని  కేంద్ర ప్రభుత్వం 2005లో తీసుకొచ్చింది. ప్రస్తుతం, జాతీయ ఆరోగ్య కార్యక్రమం లో ఎన్ఆర్హెచ్ఎం ఒక భాగం.
బాలింతలు, చిన్నారులు, నవజాత శిశువుల ఆరోగ్యం, కుటుంబ నియంత్రణ, జాతీయ టీకా కార్యక్రమం, క్షయ, హెచ్ఐవీ/ఎయిడ్స్ వంటి పెద్ద రోగాలు, మలేరియా, డెంగ్యూ, కుష్టు మొదలైన వాటికి ఎన్హెచ్ఎం కింద ఉచిత వైద్య సేవలను ఎన్ఆర్హెచ్ఎం అందిస్తోంది.
'జనని శిశు సురక్ష కార్యక్రమం'  , 'రాష్ట్రీయ బాల్ స్వస్థ కార్యక్రమం'  , ఉచిత ఔషధాలు, ఉచిత వైద్య పరీక్షలు, 'పీఎం జాతీయ డయాలసిస్ కార్యక్రమం', 'జాతీయ నాణ్యత హామీ విధానం' అమలు వంటి ప్రధాన కార్యక్రమాలు కూడా ఉన్నాయి.
దేశవ్యాప్తంగా, ముఖ్యంగా గ్రామీణ ప్రాంతాల్లో వైద్య సేవల అందుబాటును పెంచడానికి చలన వైద్య కేంద్రాలు , టెలీ మెడిసిన్ కూడా ఎన్హెచ్ఎం మద్దతుతో అమలవుతున్నాయి.
ఆరోగ్య ఉప కేంద్రాలు, ప్రాథమిక ఆరోగ్య కేంద్రాలను వెల్నెస్ కేంద్రాలుగా  మార్చేలా, ఆయుష్మాన్ భారత్లో భాగంగా రాష్ట్రాలకు కేంద్రం మద్దతునిస్తోంది. నిరంతరాయ సంరక్షణ విధానంతో సమాజ స్థాయిలో ఆరోగ్య సంరక్షణ కోసం ఈ మద్దతు రాష్ట్రాలకు కేంద్రం నుంచి లభిస్తోంది.
ఆయుష్మాన్ భారత్, ప్రధానమంత్రి జన్ ఆరోగ్య యోజన  కింద, ఒక కుటుంబానికి ఏడాదికి రూ.5 లక్షల ఆరోగ్య కవరేజీ లభిస్తోంది. సాంఘిక ఆర్థిక కుల గణన  ప్రకారం, 10.74 కోట్ల పేద, వ్యాధి ప్రభావిత కుటుంబాలు దీని కిందకు వచ్చాయి. ఈ పథకం కింద వైద్య సేవలు అందిస్తే, ప్రైవేటు ఆసుపత్రులతో సమానంగా ప్రభుత్వ ఆసుపత్రులకు చెల్లింపులు ఉంటాయి.
"ప్రజారోగ్యం" రాష్ట్ర జాబితాలో ఉన్న అంశం కాబట్టి, అవసరమైన వైద్య పరికరాలు ఆసుపత్రుల్లో అందుబాటులో ఉండేలా చూసే బాధ్యత రాష్ట్ర ప్రభుత్వాలదే.
2021-22 బడ్జెట్ ప్రసంగంలో, 'ప్రధాన మంత్రి ఆత్మనిర్భర్ స్వస్థ్ భారత్ యోజన' ని రూ.64,180 కోట్లతో ప్రకటించారు. అంటు వ్యాధుల చికిత్సల కోసం దేశంలోని 602 జిల్లాల్లో 50 లేదా 100 పడకల క్లిష్ట సంరక్షణ విభాగాలను ఏర్పాటు చేయడం, 12 కేంద్ర సంస్థల్లో 150 పడకల క్లిష్ట సంరక్షణ విభాగాలను ఏర్పాటు చేయడం ప్రతిపాదిత పథకంలో భాగం.
కొవిడ్ టీకాలకు ఎలాంటి లక్ష్యాన్ని పెట్టుకోలేదు. అయితే, ఆరోగ్య సిబ్బంది, ఫ్రంట్లైన్ వర్కర్లు, 60 ఏళ్లు దాటినవారు, గుర్తించిన ఇతర వ్యాధులు కలిగిన 45-59 ఏళ్ల వయసు ఉన్నవారికి 'కొవిడ్ టీకా కార్యక్రమ నిర్వహణ జాతీయ నిపుణుల బృందం'  ప్రాధాన్యం కల్పించింది.
ప్రస్తుతం, ఆరోగ్య సిబ్బంది, ఫ్రంట్లైన్ వర్కర్లు, 60 ఏళ్లు దాటినవారు, గుర్తించిన ఇతర వ్యాధులు కలిగిన 45-59 ఏళ్ల వయసు ఉన్నవారికి ప్రభుత్వ, ప్రైవేటు టీకా కేంద్రాల్లో కొవిడ్ టీకాను అందిస్తున్నారు.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి అశ్విని కుమార్ చౌబే, ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
మంత్రిమండలి
14,903 కోట్ల రూపాయల వ్యయంతో డిజిటల్ ఇండియా కార్యక్రమం విస్తరణకు ఆమోదం తెలిపిన కేంద్ర మంత్రివర్గం
ప్రజలకు డిజిటల్ సేవలు అందించడానికి 2015 జూలై 1న డిజిటల్ ఇండియా కార్యక్రమం ప్రారంభమైంది. డిజిటల్ ఇండియా కార్యక్రమం విజయవంతంగా అమలు జరుగుతోంది. ఈ రోజు ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం 14,903 కోట్ల రూపాయల వ్యయంతో డిజిటల్ ఇండియా కార్యక్రమం విస్తరణకు ఆమోదం తెలిపింది.
విస్తరణ కార్యక్రమంలో ఈ కింది కార్యక్రమాలు అమలు జరుగుతాయి:
ఫ్యూచర్స్కిల్స్ ప్రైమ్ ప్రోగ్రామ్ కింద 6.25 లక్షల మంది ఐటీ నిపుణుల వృత్తి నైపుణ్యాల మరింత మెరుగుదలకు కార్యక్రమాలు అమలు చేస్తారు.
ఇన్ఫర్మేషన్ సెక్యూరిటీ అండ్ ఎడ్యుకేషన్ అవేర్నెస్ ఫేజ్  ప్రోగ్రామ్ కింద 2.65 లక్షల మందికి శిక్షణ అందిస్తారు.
యూనిఫైడ్ మొబైల్ అప్లికేషన్ ఫర్ న్యూ-ఏజ్ గవర్నెన్స్  యాప్/ ప్లాట్ఫారమ్ కింద 540 అదనపు సేవలు అందుబాటులోకి వస్తాయి.ప్రస్తుతం యూనిఫైడ్ మొబైల్ అప్లికేషన్ ఫర్ న్యూ-ఏజ్ గవర్నెన్స్ లో 1,700 పైగా సేవలు అందుబాటులో ఉన్నాయి;నేషనల్ సూపర్ కంప్యూటర్ మిషన్ కింద మరో 9 సూపర్ కంప్యూటర్లు ఏర్పాటు అవుతాయి. .ఇప్పటికే నేషనల్ సూపర్ కంప్యూటర్ మిషన్ కింద 18 సూపర్ కంప్యూటర్లు అందుబాటులో ఉన్నాయి.ఏఐ కింద ప్రారంభమైన భాషిని బహుళ-భాషా అనువాద సాధనం  మొత్తం షెడ్యూల్ 22లో పొందుపరిచిన 8 భాషల్లో విడుదల అవుతుంది.1,787 విద్యాసంస్థలను అనుసంధానించి పనిచేస్తున్న నేషనల్ నాలెడ్జ్ నెట్వర్క్  ఆధునికీకరణడిజి లాకర్ కింద డిజిటల్ డాక్యుమెంట్ వెరిఫికేషన్ సదుపాయం ఇకపై ఎంఎస్ఎంఈ, ఇతర సంస్థలకు అందుబాటులోకి వస్తుంది.టైర్ 2/3 నగరాల్లో 1,200 స్టార్టప్లకు ప్రభుత్వం సహకారం అందిస్తుంది.ఆరోగ్యం, వ్యవసాయం సుస్థిర నగరాల అభివృద్ధి కోసం ఆర్టిఫిషియల్ ఇంటెలిజెన్స్లో 3 అత్యుత్తమ కేంద్రాలు ఏర్పాటు అవుతాయి.12 కోట్ల మంది కళాశాల విద్యార్థులకు సైబర్-అవగాహన కోర్సులు అందిస్తారు.నేషనల్ సైబర్ కోఆర్డినేషన్ సెంటర్తో 200 కి మించి సైట్ల ఏకీకరణతో టూల్స్ అభివృద్ధి సహా సైబర్ సెక్యూరిటీ రంగంలో కొత్త కార్యక్రమాలు అమలు జరుగుతాయి.
కేంద్ర మంత్రివర్గం తీసుకున్న నిర్ణయంతో దేశంలో డిజిటల్ ఆర్థిక వ్యవస్థకు ప్రోత్సాహాన్ని ఇస్తుంది. డిజిటల్ సేవలు మరింత ఎక్కువగా అందుబాటులోకి వస్తాయి భారతదేశం ఐటీ, ఎలక్ట్రానిక్స్ రంగాల అభివృద్ధికి ప్రభుత్వ నిర్ణయం సహకారం అందిస్తుంది.
ప్రధాన మంత్రి కార్యాలయం
కార్యాలయాల్లో సైతం యోగాను ఆచరించడమే మంచి ఆరోగ్యానికి చక్కని మార్గం : ప్రధానమంత్రి
నేటి వేగవంతమైన పని షెడ్యూల్స్, కూచున్న చోటు నుంచి కదలని జీవన శైలి నేపథ్యంలో కార్యాలయాల్లో కూడా విరామసమయంలో యోగా ఆచరించాలని ప్రధానమంత్రి శ్రీ నరేంద్ర మోదీ ప్రోత్సహిస్తున్నారు.
కార్పొరేట్ కార్యాలయాలు, నిరంతరం శ్రమించి పని చేసే వారు యోగా చేయడాన్ని ప్రోత్సహిస్తూ ‘‘వై-బ్రేక్’’ పేరిట ఆయుష్ శాఖ మంత్రి శ్రీ శర్బానంద సోనోవాల్ ఒక నిముషం నిడివి గల వీడియో విడుదల చేయడంపై స్పందిస్తూ ‘‘వేగవంతమైన పని పరిస్థితులు, కూచున్న చోటు నుంచి కదలని జీవన శైలులు ప్రత్యేక సవాళ్లను మన ముందుకు తెస్తున్నాయి. ఆరోగ్యంగా ఉండడానికి ఏకైక మార్గం యోగా ఆచరించడమే’’ అని ప్రధానమంత్రి ట్వీట్ చేశారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో మరింత తగ్గి 4.8 లక్షలకు చేరిన కోవిడ్ బాధితుల సంఖ్య
కొత్త కేసులకంటే కోలుకుంటున్నవారు ఎక్కువవుతూ 93% కు చేరిక
చికిత్సపొందుతున్నవారి సంఖ్య క్రమంగా తగ్గుతూ 5 లక్షల లోపే ఉండటం వరుసగా ఐదో రోజు కూడా కొనసాగింది. ఈరోజుకు భారత్ లో చికిత్సలో ఉన్న కోవిడ్ బాధితుల సంఖ్య మరింత తగ్గి 4,80,719 గా నమోదైంది. దీంతో మొత్తం పాజిటివ్ కెసులలో చికిత్సపొందుతున్నవారి వాటా మరో 5.48% తగ్గింది. ప్రతిరోజూ కొత్తగా నమోదవుతున్న కేసులకంటే కోలుకుంటున్నవారు పెరుగుతూ ఉండటం చూస్తున్నాం. గత 24 గంటలలో 44,684 కొత్త పాజిటివ్ కేసులు రాగా, 47,992 మంది కోలుకున్నారు.
ప్రజలు కోవిడ్ కు తగినట్టు జాగ్రత్తలు తీసుకుంటూ నడుచుకుంటున్నారనటానికి, కేంద్ర ప్రభుత్వ మార్గదర్శకాలకు అనుగుణంగా రాష్ట్రాలు తీసుకుంటున్న నియంత్రణ చర్యలు పటిష్ఠంగా ఉన్నాయనటానికి నిదర్శనంగా కొత్త కేసులు క్రమంగా తగ్గుతూ వస్తున్నాయి. గడిచిన ఐదు వారాలకాలంలో కొత్త కేసుల సంక్య క్రమంగా తగ్గుతూ వస్తోంది.
ఈ ధోరణి కోలుకున్నవారి శాతం ఈరోజు 93% దాటటానికి దోహదపడింది. మొత్తం జాతీయ స్థాయిలో కోలుకున్నవారి శాతం 93.05% అయింది. మొత్తం కోలుకున్నవారి సంఖ్య 81,63,572 కు చేరింది. కోలుకున్నవారికి, చికిత్సలో ఉన్నవారికి మధ్య అంతరం క్రమంగాపెరుగుతూ ప్రస్తుతం 76,82,853 కు చేరింది. .
కొత్తగా కోలుకున్నవారిలో 75.38% మంది పది రాష్టాలకు చెందినవారే. వారిలో ఢిల్లీలో అత్యధికంగా 6,498 మంది, ఆ తరువాత కేరళలో 6,201 మంది, మహారాష్ట్రలో 4,543 మంది కోలుకున్నారు.
కొత్తగా నమోదైన కోవిడ్ కేసులలో 76.38% పది రాష్ట్రాలకు చెందినవే కాగా ఢిల్లీలో గత 24 గంటలలో అత్యధికంగా 7,802 కేసులు, కేరళలో 5,804, మహారాష్ట్రలో 4,132 కేసులు నమోదయ్యాయి.
గత 24 గంటలలో 520 మంది కోవిడ్ బాధితులు మరణించారు. వీరిలో 79.23% మంది పది రాష్ట్రాలకు చెందినవారే ఉన్నారు. తాజా మృతులలో 24.4%  ఒక్క మహారాష్ట్రలోనే నమోదుకాగా 91 మందితో ఢిల్లీ, 51 మందితో పశ్చిమ బెంగాల్ ఆ తరువాత స్థానాల్లో ఉన్నాయి.
ప్రధాన మంత్రి కార్యాలయం
పార్లమెంటు సభ్యుల కోసం నవంబర్ 23వ తేదీన బహుళ అంతస్తుల ఫ్లాట్లను ప్రారంభించనున్న - ప్రధానమంత్రి
పార్లమెంటు సభ్యుల కోసం నిర్మించిన బహుళ అంతస్తుల ఫ్లాట్లను, ప్రధానమంత్రి శ్రీ నరేంద్ర మోదీ, 2020 నవంబర్, 23వ తేదీ ఉదయం 11 గంటలకు వీడియో కాన్ఫరెన్సింగ్ ద్వారా ప్రారంభించనున్నారు. ఈ కార్యక్రమానికి లోక్ సభ స్పీకర్ శ్రీ ఓం బిర్లా కూడా హాజరుకానున్నారు.
న్యూఢిల్లీ లోని డాక్టర్ బి.డి. మార్గ్ వద్ద ఈ ఫ్లాట్లను నిర్మించారు. 80 సంవత్సరాల క్రితం నిర్మించిన ఎనిమిది పాత భవనాల స్థానంలో ఇప్పుడు 76 ఫ్లాట్లను నిర్మించారు. మంజూరు చేసిన వ్యయం కంటే సుమారు 14 శాతం పొదుపుతో ఈ ఫ్లాట్ల నిర్మాణం పూర్తయ్యింది. కోవిడ్-19 ప్రభావం ఉన్నప్పటికీ సకాలంలో ఈ ఫ్లాట్ల నిర్మాణం పూర్తి చేయడం జరిగింది.
ఈ నిర్మాణంలో - ఫ్లై బూడిద మరియు నిర్మాణం,కూల్చివేత వ్యర్థాలతో తయారు చేసిన ఇటుకలు; థర్మల్ ఇన్సులేషన్ మరియు శక్తి సామర్థ్యం కోసం డబుల్ గ్లేజ్డ్ కిటికీలు; విద్యుత్తును పొదుపు చేయడానికి ఉపకరించే ఎల్.ఈ.డి. బల్బులు, ఉపకరణాలు; మనుషులు ఉన్నప్పుడు మాత్రమే దీపాలు వెలిగే విధంగా సెన్సార్ల ఏర్పాటు; తక్కువ విద్యుత్తు వినియోగం కోసం వి.ఆర్.వి. వ్యవస్థ కలిగిన ఎయిర్ కండీషనర్లు, నీటి సంరక్షణ కోసం తక్కువ వేగంతో నీటిని విడుదల చేసే ఉపకరణాల ఏర్పాటు; వర్షపు నీటి సేకరణ వ్యవస్థ, పైకప్పు మీద సౌర విద్యుత్తు ప్లాంటు ఏర్పాటు వంటి అనేక హరిత భవన నిర్మాణ కార్యక్రమాలను అమలుచేశారు.
ప్రధాన మంత్రి కార్యాలయం
రథ యాత్ర సందర్భం లో ప్రజల కు శుభాకాంక్షలు తెలిపిన ప్రధాన మంత్రి
రథ యాత్ర సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘పవిత్రమూ, పునీతమూ అయినటువంటి భగవాన్ జగన్నాథుని రథ యాత్ర సందర్భం లో అందరి కి ఇవే నా యొక్క హృదయపూర్వక శుభకామన లు. భక్తి తో మరియు శ్రద్ధ తో నిండివుండే ఈ యాత్ర దేశ ప్రజల జీవనం లో సుఖాన్ని, సమృద్ధి ని, సౌభాగ్యాన్ని మరియు ఆరోగ్యాన్ని కొనితెచ్చును గాక. జయ్ జగన్నాథ్’’ అని ఒక సందేశం లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
‘ప్రగతి’ 32వ ముఖాముఖి సమావేశాని కి అధ్యక్షత వహించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 2020వ సంవత్సరం లో ఈ రోజు న జరిగిన మొదటి ‘ప్రగతి’ సమావేశాని కి అధ్యక్షత వహించారు. కేంద్ర ప్రభుత్వం మరియు రాష్ట్ర ప్రభుత్వాల ప్రమేయం ఉన్నటువంటి ఐసిటి ఆధారిత మల్టి-మోడల్ ప్లాట్ ఫార్మ్ ఫర్ ప్రొ-యాక్టివ్ గవర్నెన్స్ ఎండ్ టైమ్ లీ ఇంప్లిమెంటేశన్  మాధ్యమం ద్వారా ప్రధాన మంత్రి పాలుపంచుకొన్న ముప్పై రెండో ముఖాముఖి సమావేశం ఇది.
నేటి ‘ప్రగతి’ సమావేశం లో భాగం గా ప్రధాన మంత్రి మొత్తం పదకొండు అంశాల ను చర్చించారు. వాటి లో తొమ్మిది అంశాలు జాప్యం జరిగిన పథకాల కు సంబంధించినవి. ఈ తొమ్మిది పథకాల విలువ 24,000 కోట్ల రూపాయల కు పైనే. ఈ పథకాలు తొమ్మిది రాష్ట్రాలు.. ఒడిశా, తెలంగాణ, మహారాష్ట్ర, ఝార్ ఖండ్, బిహార్, కర్నాటక, ఆంధ్ర ప్రదేశ్, కేరళ, ఉత్తర్ ప్రదేశ్.. లో విస్తరించివున్నాయి. అంతే కాదు వీటి తో మూడు కేంద్ర మంత్రిత్వ శాఖల కు కూడా సంబంధం ఉంది. వీటి లో రైల్వేల మంత్రిత్వ శాఖ కు చెందినవి మూడు, రహదారి రవాణా మరియు హైవేల మంత్రిత్వ శాఖకు చెందిన అయిదు పథకాలకు తోడు పెట్రోలియం మరియు సహజవాయువు మంత్రిత్వ శాఖ కు చెందిన ఒక పథకం కూడా ఉంది.
బీమా పథకాలు- పిఎంజెజెబివై, ఇంకా పిఎంఎస్బివై ల పురోగతి ని సమీక్షించడమైంది
ఈ సమావేశం లో ఆర్థిక సేవల విభాగం పరిధి లోని బీమా పథకాలైన.. ‘ప్రధాన మంత్రి జీవన్ జ్యోతి బీమా యోజన’  మరియు ‘ప్రధాన మంత్రి సురక్షా బీమా యోజన’  లకు సంబంధించిన ఫిర్యాదుల పట్ల స్పందన ను ప్రధాన మంత్రి సమీక్షించారు.
ఇ- గవర్నెన్స్ ద్వారా సమర్ధమైన పోలీసింగ్ కు సంబంధించిన సమగ్ర మరియు సమీకృత వ్యవస్థ ‘క్రైమ్ అండ్ క్రిమినల్ ట్రాకింగ్ నెట్ వర్క్ ఎండ్ సిస్టమ్స్’  ప్రాజెక్టు ఏ విధం గా పురోగమిస్తోందో ప్రధాన మంత్రి సమీక్షించారు.
మునుపటి ముప్పై ఒక్క ‘ప్రగతి’ సమావేశాల లో ప్రధాన మంత్రి మొత్తం 12.30 లక్షల కోట్ల రూపాయల పెట్టుబడి తో కూడిన 269 పథకాల పైన సమీక్ష నిర్వహించారు. అదే విధం గా 17 వేరు వేరు రంగాల కు చెందిన ప్రభుత్వ కార్యక్రమాలు మరియు పథకాలు నలభైఏడిటి కి సంబంధించిన ఫిర్యాదుల ను పరిష్కరించిన తీరు ను కూడా ఆయన సమీక్షించారు.(
నూతన మరియు పునరుత్పాదక శక్తి మంత్రిత్వ శాఖ
"జీవ ఇంధన పరిశోధనల్లో ఇటీవలి పురోగతిపై అంతర్జాతీయ సదస్సు"ను ఈ నెల 9-12 తేదీల్లో కపుర్తలాలో నిర్వహిస్తున్న ఎస్ఎస్ఎస్-ఎన్ఐబీఈ
"జీవ ఇంధన పరిశోధనల్లో ఇటీవలి పురోగతిపై అంతర్జాతీయ సదస్సు"ను  ఈ నెల 9-12 తేదీల్లో సర్దార్ స్వరణ్ సింగ్ నేషనల్ ఇన్స్టిట్యూట్ ఆఫ్ బయో-ఎనర్జీ  నిర్వహిస్తోంది. ఇది, కేంద్ర నూతన & పునరుత్పాదక ఇంధన మంత్రిత్వ శాఖ ఆధ్వర్యంలోని స్వయంప్రతిపత్త సంస్థ. పంజాబ్లోని కపుర్తలాలో ఉన్న సంస్థ ప్రాంగణంలో జరుగుతున్న ఈ అంతర్జాతీయ సదస్సు నాలుగో ఎడిషన్ ద్వారా ప్రభుత్వం, బయోఎనర్జీ రంగానికి చెందిన పరిశ్రమలు, విద్యాసంస్థలు, పరిశోధన సంస్థలు ఒకచోటకు వస్తారు.
సదస్సు ఇతివృత్తాలు బయోమాస్ వనరుల నిర్వహణ; బయోమాస్/వ్యర్థాలను శక్తిగా మార్చడం; బయోమాస్కు విలువ కల్పించడం/వ్యర్థాల నుంచి విలువ ఆధారిత సరుకు/ఉత్పత్తులు; జీవ ఇంధన వ్యవస్థల మోడలింగ్; జీవ ఇంధనాల శుద్ధి కర్మాగారం, జీవ హైడ్రోజన్. ఈ ఇతివృత్తాలపై ప్రసంగాలు, సాంకేతిక కార్యక్రమాలు జరుగుతాయి.
కేంద్ర నూతన & పునరుత్పాదక ఇంధన శాఖ సహాయ మంత్రి శ్రీ భగవంత్ ఖూబా ఈ సదస్సును ప్రారంభిస్తారు. మంత్రిత్వ శాఖ ఆధ్వర్యంలో జరిగే జాతీయ జీవ ఇంధన కార్యక్రమ ప్రచారం & అవగాహన కార్యక్రమాన్ని కూడా ప్రారంభిస్తారు. మంత్రిత్వ శాఖ కార్యదర్శి శ్రీ భూపిందర్ సింగ్ భల్లా, ఐఐటీ రూర్కీ డైరెక్టర్ ప్రొఫెసర్ కె.కె.పంత్ కూడా ప్రారంభోత్సవానికి హాజరవుతారు.
ప్రపంచ దేశాల నుంచి పాల్గొనే ప్రతినిధులు మౌఖిక/పోస్టర్ ప్రదర్శనలు ఇస్తారు. సదస్సు చివరి రోజున ప్రతినిధులు జీవ ఇంధన ప్లాంటును కూడా సందర్శిస్తారు.
సమావేశం వివరాలను ఇక్కడ చూడవచ్చు.
శిలాజ ఇంధనాలను విపరీతంగా వినియోగించడం వల్ల ఇంధన భద్రత & పర్యావరణ పరిరక్షణ సవాళ్లను ప్రపంచం ఎదుర్కొంటోంది. శిలాజ ఇంధనాలను భర్తీ చేయగల సామర్థ్యం కారణంగా బయోహైడ్రోజన్, బయోడీజిల్, బయోఇథనాల్, బయో మెథనేషన్, బయో-రిఫైనరీ, బయోమాస్ గ్యాస్, బయోమాస్ వంట స్టవ్లు ప్రపంచ దృష్టిని ఆకర్షిస్తున్నాయి. ఎస్ఎస్ఎస్-ఎన్ఐబీఈ, "జీవ ఇంధన పరిశోధనల్లో ఇటీవలి పురోగతి"పై 2011 నుంచి మూడు సదస్సులు నిర్వహించింది. జీవ ఇంధన రంగంలో ఆర్&డి ప్రయత్నాలు, విధానాలు, క్షేత్రస్థాయి అనుభవాలను పరిశోధకులు పంచుకున్నారు. విద్యావేత్తలు, శాస్త్రవేత్తలు, పరిశ్రమలు, విధాన రూపకర్తల నుంచి ఉత్సాహభరిత భాగస్వామ్యం కనిపించింది. ఇప్పుడు నిర్వహించే నాలుగో సమావేశం వీటి పరిధిని మరింత విస్తరించడానికి ప్రయత్నిస్తుంది. ఈ సదస్సు గురించి మరింత సమాచారాన్ని https://www.icrabr.com/ వెబ్సైట్లో చూడవచ్చు.
ప్రధాన మంత్రి కార్యాలయం
యోగా గురు స్వామి అధ్యాత్మానంద జీ కన్నుమూత పట్ల సంతాపం తెలిపిన ప్రధాన మంత్రి
యోగా గురు స్వామి అధ్యాత్మానంద జీ కన్నుమూత పట్ల ప్రధాన మంత్రి శ్రీ నరేంద్ర మోదీ తన ప్రగాఢ సంతాపాన్ని వ్యక్తం చేశారు.
ఆయన కు ప్రధాన మంత్రి ఓ ట్వీట్ లో శ్రద్ధాంజలి ని ఘటించారు. గూఢమైన ఆధ్యాత్మిక అంశాల ను స్వామీ జీ ఇట్టే అర్థమయ్యేటట్టు వివరించే వారని కూడా ప్రధాన మంత్రి గుర్తు కు తెచ్చారు. స్వామీ జీ యోగ విద్య తో పాటు అహమదాబాద్ లోని శివానంద ఆశ్రమం నిర్వహించే అనేక విధాలైన నిర్మాణాత్మక కార్యకలాపాల మాధ్యమం ద్వారా సమాజానికి ఏ విధం గా సేవల ను అందించిందీ కూడా ప్రధాన మంత్రి స్మరించుకొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఇండియన్ రెడ్ క్రాస్ సొసైటీ అంబులెన్సులను జెండా ఊపి ప్రారంభించిన కేంద్ర ఆరోగ్య శాఖ మంత్రి డా.మన్సుఖ్ మాండవీయ
కేంద్ర ఆరోగ్య & కుటుంబ సంక్షేమ శాఖ మంత్రి డా.మన్సుఖ్ మాండవీయ, సహాయ మంత్రి డా. భారతి ప్రవీణ్ పవార్ 33 అంబులెన్స్లను  జెండా ఊపి ప్రారంభించారు. న్యూదిల్లీలోని నిర్మాణ్ భవన్లో ఈ కార్యక్రమం జరిగింది. కేంద్ర రసాయనాలు & ఎరువుల శాఖ సహాయ మంత్రి శ్రీ భగవంత్ ఖుబా కూడా ఈ కార్యక్రమంలో పాల్గొన్నారు.
అంబులెన్స్ల ద్వారా అందించే సౌకర్యాలు, సేవల గురించి కేంద్ర మంత్రులకు అధికారులు వివరించారు.
మన దేశంలో కొవిడ్ ప్రతిస్పందన కోసం కేటాయించిన నిధుల నుంచి కొంత మొత్తాన్ని... ఏఎల్ఎస్ అంబులెన్స్లు, బీఎల్ఎస్ అంబులెన్స్లు, సంచార ఆరోగ్య కేంద్రాలు, సంచార రక్త సేకరణ వాహనాల కోసం 'ఇంటర్నేషనల్ ఫెడరేషన్ ఆఫ్ రెడ్ క్రాస్ అండ్ రెడ్ క్రెసెంట్ సొసైటీస్'  కేటాయించింది. ఆరోగ్యం, విపత్తు ప్రతిస్పందన సామర్థ్యాన్ని మెరుగుపరుచుకోవడానికి ఇండియన్ రెడ్క్రాస్ సొసైటీ శాఖలకు ఈ 33 అంబులెన్స్లను అందించారు. ఆయా శాఖలకు పంపుతున్న మొత్తం వైద్య వాహనాల్లో ఇవి ఒక భాగం.
కొవిడ్-19పై చేస్తున్న పోరాటంలో ఐఆర్సీఎస్ ముఖ్య పాత్ర పోషించింది, మహమ్మారి ప్రభావాన్ని తగ్గించడంలో ఘనంగా దోహదపడింది. దేశవ్యాప్తంగా రక్త లభ్యతను పెంచడానికి ఈ సంస్థ అనేక శిబిరాలు నిర్వహించింది ఈ సంస్థ చేపట్టిన విస్తృత శ్రేణి కార్యకలాపాలు ఐఆర్సీఎస్ సామర్థ్యానికి నిదర్శనంగా నిలిచాయి.
ప్రధాన మంత్రి కార్యాలయం
2022 జూన్ 26-28 ల మధ్య జర్మనీ, యుఎఇ ల సందర్శన కు బయలుదేరే ముందుప్రధాన మంత్రి జారీ చేసిన ప్రకటన
జర్మనీ అధ్యక్షత న జరుగనున్న జి7 శిఖర సమ్మేళనం లో పాలుపంచుకోవాలంటూ జర్మనీ చాన్స్ లర్ శ్రీ ఓలాఫ్ స్కోల్జ్ ఆహ్వానించిన మీదట జర్మనీ లోని శ్లాస్ ఎల్మౌ ను నేను సందర్శించనున్నాను. కిందటి నెల లో జరిగిన భారతదేశం- జర్మనీ అంతర్ ప్రభుత్వ సంప్రదింపులు  ఫలప్రదం అయిన తరువాత, జర్మనీ చాన్స్ లర్ శ్రీ ఓలాఫ్ స్కోల్జ్ ను మరో మారు కలుసుకోనుండడం సంతోషదాయకం కాగలదు. మానవాళి పై ప్రభావాన్ని చూపుతున్నటువంటి ముఖ్యమైన ప్రపంచ అంశాల పై అంతర్జాతీయ సహకారాన్ని పటిష్టపరచడం కోసం ఉద్దేశించిన ప్రయాస లో భాగం గా, అర్జెంటీనా, ఇండోనేశియా, సెనెగల్ మరియు దక్షిణ ఆఫ్రికా ల వంటి ఇతర ప్రజాస్వామిక దేశాల ను కూడా జి7 శిఖర సమ్మేళనం లో పాలుపంచుకోవాలంటూ జర్మనీ ఆహ్వానించింది. పర్యావరణం, శక్తి, జలవాయు, ఆహార భద్రత, ఆరోగ్యం, స్త్రీ పురుష సమానత్వం మరియు ప్రజాస్వామ్యం వంటి సమయోచిత అంశాల ను గురించి నేను జి7 సభ్యత్వ దేశాల తో ఆలోచనల ను వ్యక్తం చేసి ఆయా దేశాల ఆలోచనల ను తెలుసుకోబోతున్నాను. ఈ శిఖర సమ్మేళనం సందర్భం లో పాలుపంచుకొనే దేశాలు కొన్నింటి నేతల తో పాటు అతిథి దేశాల నేతల తో భేటీ అవ్వాలని నేను ఆశపడుతున్నాను.
జర్మనీ లో ఉన్న కాలం లో, యూరోప్ అంతటా గల భారతీయ ప్రవాస సముదాయం సభ్యుల తో కూడా భేటీ అవ్వాలని నేను ఆశపడుతున్నాను. ఆ భారతీయ ప్రవాసులు వారు నివాసం ఉంటున్న దేశాల కు ఎనలేని తోడ్పాటు ను అందిస్తూ ఉండడం తో పాటు గా యూరోప్ లోని దేశాల తో మన సంబంధాల ను కూడా సుసంపన్నం చేస్తున్నారు.
భారతదేశాని కి నేను తిరిగి వచ్చే మార్గమధ్యం లో, యునైటెడ్ అరబ్ ఎమిరేట్స్  పూర్వ అధ్యక్షుడు మరియు అబూ ధాబీ పాలకుడు శ్రీ శేఖ్ ఖలీఫా బిన్ జాయద్ అల్ నాహ్ యాన్ కన్నుమూత పట్ల నా వ్యక్తిగత సంతాపాన్ని వ్యక్తం చేయడం కోసం 2022 జూన్ 28వ తేదీ నాడు యుఇఎ అధ్యక్షుడు, అబూ ధాబీ పాలకుడైన శ్రీ శేఖ్ మొహమ్మద్ బిన్ జాయద్ అల్ నాహ్ యాన్ ను కలుసుకోవడానికని అబూ ధాబీ లో కాసేపు బస చేయనున్నాను.(
సూక్ష్మ, లఘు, మధ్య తరహా సంస్థల మంత్రిత్వ శాఖష్
విజయ గాథ: మహిళా పారిశ్రామికవేత్తలకు విజయవంతమైన బాట వేస్తున్న ఎంఎస్ఎంఈ
ఆధ్యా ఎంటర్ప్రైజెస్ అనేది ఢిల్లీ ఆధారిత ముగ్గురు మహిళల నడిపే సంస్థ. వారు బ్యాక్ప్యాక్లు, స్కూల్ బ్యాగ్లు, జిమ్ బ్యాగ్లు, ట్రావెల్ బ్యాగ్లు మొదలైన వాటితో సహా విభిన్నమైన పోర్ట్ఫోలియో మరియు బ్యాగ్ల విస్తృత వర్గాలను ఉత్పత్తి చేస్తున్నారు. ఎంఎస్ఎంఈ-డీఐ సహాయంతో దిల్లీ యూనిట్ ఎంఎస్ఎంఈ కేటగిరీలో సంస్థ నమోదు చేసుకున్నారు. ఇందులో భాగంగా వారికి నగదు క్రెడిట్ వ్యవధి గణనీయంగా తగ్గింది. తద్వారా ఆ సంస్థకు నగదు ప్రవాహం, లాభదాయకత మెరుగుపడ్డాయి.
ఎంఎస్ఎంఈ యొక్క ఛాంపియన్ డెస్క్ వారికి కొత్త వ్యాపార మార్గాలతో మార్గనిర్దేశం చేసింది. వారి ఉత్పత్తులను ప్రోత్సహించడానికి మరిన్ని వర్గాలు మరియు ప్లాట్ఫారమ్లను పరిచయం చేయడానికి MSME-DI వారికి సహాయపడింది. ఎంఎస్ఎంఈ అందించిన మద్దతును యూనిట్ గుర్తించింది. దీని ద్వారా వారు IITF-2021లో పాల్గొనే అవకాశాన్ని పొందారు, అందులో వారు దేశీయ మరియు ఎగుమతి ప్రాధాన్యాన్ని పొందారు.